
PRIJEDLOG
Na temelju članka 31. stavaka 1. i 4. Zakona o regionalnom razvoju Republike Hrvatske („Narodne novine“, broj 45/26.; u daljnjem tekstu: Zakon), Vlada Republike Hrvatske je na sjednici održanoj __________ 2026. donijela

O D L U K U
o osnivanju Savjeta za Slavoniju, Baranju i Srijem, Savjeta za Sjever, Savjeta za Središnju Hrvatsku i Savjeta za Jadransku Hrvatsku

I.
Ovom Odlukom osniva se Savjet za Slavoniju, Baranju i Srijem, Savjet za Sjever, Savjet za Središnju Hrvatsku i Savjet za Jadransku Hrvatsku (u daljnjem tekstu: Savjeti), imenuju se članovi Savjeta te se uređuju zadaće i način rada Savjeta, radi uspješne koordinacije regionalnih politika i provedbe razvojnih prioriteta na području za koje su osnovani.
Savjeti su međuresorna savjetodavna tijela koja koordiniraju regionalne politike Vlade Republike Hrvatske na području za koja su osnovani, potiču suradnju tijela državne uprave, jedinica područne (regionalne) i lokalne samouprave te doprinose usklađivanju višerazinskog upravljanja u oblikovanju i provedbi javnih politika. Savjeti obavljaju i poslove koordinacije provedbe razvojnih sporazuma za pojedina područja za koja su razvojni sporazumi sklopljeni te praćenja korištenja fondova, instrumenata i programa Europske unije, Europskoga gospodarskoga prostora i nacionalnih izvora u okviru njihove provedbe.
II.
Savjete čine: predsjednik Savjeta, zamjenik predsjednika Savjeta i članovi Savjeta. 
Predsjednik Savjeta je predsjednik Vlade Republike Hrvatske. 
Funkciju zamjenika predsjednika Savjeta obnaša ministar nadležan za regionalni razvoj, koji je ujedno i član Savjeta.
III.
Za članove Savjeta, kao predstavnici tijela i dionika iz članka 31. stavka 4. Zakona o regionalnom razvoju zajednički se imenuju:
1. ministar nadležan za financije
2. ministar nadležan za rad, mirovinski sustav, obitelj i socijalnu politiku
3. ministar nadležan za obranu
4. ministar nadležan za znanost, obrazovanje i mlade
5. ministar nadležan za turizam i sport
6. ministar nadležan za more, promet i infrastrukturu
7. ministar nadležan za poljoprivredu, šumarstvo i ribarstvo
8. ministar nadležan za unutarnje poslove
9. ministar nadležan za gospodarstvo
10. ministar nadležan za prostorno uređenje, graditeljstvo i državnu imovinu
11. ministar nadležan za zdravstvo
12. ministar nadležan za pravosuđe, upravu i digitalnu transformaciju
13. ministar nadležan za hrvatske branitelje
14. ministar nadležan za kulturu i medije
15. ministar nadležan za vanjske i europske poslove
16. ministar nadležan za zaštitu okoliša i zelenu tranziciju
17. ministar nadležan za demografiju i useljeništvo
18. predsjednik odbora Hrvatskoga sabora nadležnoga za regionalni razvoj
19. ravnatelj Središnje agencije za financiranje i ugovaranje programa i projekata Europske unije
20. predsjednik Hrvatske zajednice županija
21. predsjednik Udruge gradova u Republici Hrvatskoj
22. predsjednik Hrvatske zajednice općina
23. predsjednik Hrvatske gospodarske komore
24. predsjednik Hrvatske obrtničke komore
25. predsjednik Hrvatske poljoprivredne komore
26. predsjednik Hrvatske udruge poslodavaca
Uz zajedničke članove iz stavka 1. ove točke, za članove Savjeta za Slavoniju, Baranju i Srijem imenuju se:
1. župan Osječko-baranjske županije
2. župan Vukovarsko-srijemske županije
3. župan Virovitičko-podravske županije
4. župan Požeško-slavonske županije
5. župan Brodsko-posavske županije
6. gradonačelnik Grada Osijeka 
7. gradonačelnik Grada Vukovara 
8. gradonačelnik Grada Virovitice 
9. gradonačelnik Grada Požege 
10. gradonačelnik Grada Slavonskog Broda 
11. ravnatelj Javne ustanove Županijske razvojne agencije Osječko-baranjske županije
12. ravnatelj Razvojne agencije Vukovarsko-srijemske županije
13. ravnatelj VIDRA - Agencije za regionalni razvoj Virovitičko-podravske županije
14. ravnatelj Centra za razvoj Brodsko-posavske županije
15. ravnatelj PANORA - Razvojne agencije Požeško-slavonske županije
16. rektor Sveučilišta Josipa Jurja Strossmayera u Osijeku
17. rektor Sveučilišta u Slavonskom Brodu
Uz zajedničke članove iz stavka 1. ove točke, za članove Savjeta za Sjever imenuju se:
1. župan Bjelovarsko-bilogorske županije
2. župan Koprivničko-križevačke županije
3. župan Krapinsko-zagorske županije
4. župan Varaždinske županije
5. župan Međimurske županije
6. gradonačelnik Grada Bjelovara 
7. gradonačelnik Grada Koprivnice 
8. gradonačelnik Grada Krapine 
9. gradonačelnik Grada Varaždina 
10. gradonačelnik Grada Čakovca 
11. ravnatelj Javne ustanove Razvojne agencije Bjelovarsko-bilogorske županije
12. ravnatelj PORA Regionalne razvojne agencije Koprivničko-križevačke županije
13. ravnatelj Zagorske razvojne agencije
14. ravnatelj Javne ustanove za regionalni razvoj Varaždinske županije
15. ravnatelj Javne ustanove za razvoj Međimurske županije REDEA
16. rektor Sveučilišta Sjever
Uz zajedničke članove iz stavka 1. ove točke, za članove Savjeta za Središnju Hrvatsku imenuju se:
1. župan Karlovačke županije
2. župan Sisačko-moslavačke županije
3. župan Zagrebačke županije
4. gradonačelnik Grada Zagreba 
5. gradonačelnik Grada Karlovca 
6. gradonačelnik Grada Siska 
7. ravnatelj Javne ustanove Regionalne razvojne agencije Karlovačke županije
8. ravnatelj Regionalnog koordinatora Sisačko-moslavačke županije
9. ravnatelj Razvojne agencije Zagrebačke županije
10. ravnatelj Razvojne agencije Zagreb za koordinaciju i poticanje regionalnog razvoja
11. rektor Sveučilišta u Zagrebu
Uz zajedničke članove iz stavka 1. ove točke, za članove Savjeta za Jadransku Hrvatsku imenuju se:
1. župan Dubrovačko-neretvanske županije
2. župan Istarske županije
3. župan Ličko-senjske županije
4. župan Primorsko-goranske županije
5. župan Splitsko-dalmatinske županije
6. župan Šibensko-kninske županije
7. župan Zadarske županije
8. gradonačelnik Grada Dubrovnika 
9. gradonačelnik Grada Pazina 
10. gradonačelnik Grada Gospića 
11. gradonačelnik Grada Rijeke 
12. gradonačelnik Grada Splita 
13. gradonačelnik Grada Šibenika 
14. gradonačelnik Grada Zadra 
15. ravnatelj Regionalne razvojne agencije Dubrovačko-neretvanske županije - DUNEA
16. ravnatelj AURORA Regionalnog koordinatora Istarske županije za europske programe i fondove - Coordinatore regionale della Regione Istriana per i programmi e fondi europei 
17. ravnatelj Javne ustanove Razvojne agencije Ličko-senjske županije - LIRA
18. ravnatelj Regionalne razvojne agencije Primorsko-goranske županije
19. ravnatelj Javne ustanove RERA S.D. za koordinaciju i razvoj Splitsko-dalmatinske županije
20. ravnatelj Javne ustanove Razvojne agencije Šibensko-kninske županije za koordinaciju i poticanje regionalnog razvoja Šibensko-kninske županije
21. ravnatelj Agencije za razvoj Zadarske županije ZADRA NOVA
22. rektor Sveučilišta u Rijeci
23. rektor Sveučilišta Jurja Dobrile u Puli
24. rektor Sveučilišta u Zadru
25. rektor Sveučilišta u Splitu
26. rektor Sveučilišta u Dubrovniku
U rad pojedinog Savjeta mogu se uključiti predstavnici drugih tijela i institucija važnih za višerazinsko upravljanje politikom regionalnoga razvoja i provedbu razvojnog sporazuma.
Članovi Savjeta iz stavaka 1. do 5. imaju svoje zamjene, koje se imenuju iz redova državnih tajnika, zamjenika župana, zamjenika gradonačelnika Grada Zagreba, zamjenika gradonačelnika, potpredsjednika odbora Hrvatskoga sabora nadležnoga za regionalni razvoj, zamjenika ravnatelja, članova uprave, prorektora te drugih ovlaštenih osoba tijela odnosno institucija koje predstavljaju.
Zamjene članova Savjeta iz stavka 1. podtočaka 1. do 17. i 19. do 26. ove točke te članova Savjeta iz stavaka 2. do 5. ove točke imenuju čelnici tijela odnosno institucija koje predstavljaju. Zamjenu člana Savjeta iz stavka 1. podtočke 18. ove točke imenuje predsjednik odbora Hrvatskoga sabora nadležnoga za regionalni razvoj.
IV.
Zadaće Savjeta su:
· koordinirati provedbu javnih politika na području za koje je pojedini Savjet osnovan
· koordinirati provedbu razvojnog sporazuma, ukoliko je sklopljen za navedeno područje
· pratiti korištenje fondova, instrumenata i programa Europske unije, Europskoga gospodarskoga prostora i nacionalnih izvora u okviru provedbe razvojnog sporazuma
· pratiti pripremu i provedbu razvojnih i strateških projekata od značaja za razvoj područja djelovanja Savjeta
· davati mišljenja i preporuke radi učinkovitije provedbe razvojnih politika i ulaganja
· obavljati druge poslove koje im povjeri predsjednik Savjeta.
V.
Savjeti se sastaju po potrebi, a najmanje jednom godišnje. 
Predsjednik Savjeta saziva sjednice Savjeta, predsjedava sjednicom, predlaže dnevni red sjednice, usklađuje rad Savjeta i potpisuje akte Savjeta.
U slučaju spriječenosti predsjednika Savjeta, poslove iz stavka 2. ove točke obavlja zamjenik predsjednika Savjeta.
Administrativne i stručne poslove za potrebe rada Savjeta obavlja ministarstvo nadležno za regionalni razvoj.
VI.
Sjednice Savjeta održavaju se uživo.
Iznimno od stavka 1. ove točke, sjednica Savjeta može se održati i na daljinu elektroničkim putem. 
Poziv na sjednicu Savjeta dostavlja se članovima Savjeta elektroničkim putem zajedno s dnevnim redom i materijalima o kojima će se raspravljati na sjednici. 
Osim članova Savjeta, predsjednik Savjeta može na sjednicu Savjeta pozvati i predstavnike drugih nadležnih tijela i institucija te druge stručnjake iz područja koja se odnose na dnevni red sjednice.
Zaključci sa sjednice Savjeta objavljuju se na mrežnoj stranici Vlade Republike Hrvatske.
VII.
Predsjednik Savjeta, zamjenik predsjednika Savjeta, članovi Savjeta i zamjene članova Savjeta nemaju pravo na naknadu troškova niti pravo na naknadu za rad u Savjetu.
VIII.
Zadužuje se Ministarstvo regionalnoga razvoja i fondova Europske unije da o donošenju ove Odluke izvijesti tijela i dionike iz točke III. ove Odluke.
IX.
Danom stupanja na snagu ove Odluke stavlja se izvan snage Odluka o osnivanju Savjeta za Slavoniju, Baranju i Srijem („Narodne novine“, br. 21/17., 66/18. i 101/20.).
X.
Ova Odluka stupa na snagu danom donošenja, a objavit će se u „Narodnim novinama“.



KLASA: 
URBROJ: 
Zagreb, ………………….2026.



                                                                                                   Predsjednik

                                                                                      mr. sc. Andrej Plenković, v. r. 
















O B R A Z L O Ž E N J E
Člankom 31. Zakona o regionalnom razvoju Republike Hrvatske („Narodne novine“, broj 45/26. – u daljnjem tekstu: Zakon) propisano je da Vlada Republike Hrvatske (u daljnjem tekstu: Vlada) za potrebe koordinacije regionalnih politika osniva savjete kao međuresorna savjetodavna tijela, i to Savjet za Slavoniju, Baranju i Srijem, Savjet za Sjever, Savjet za Središnju Hrvatsku i Savjet za Jadransku Hrvatsku, te odlukom utvrđuje njihove zadaće i imenuje i razrješuje njihove članove.
Ovom Odlukom osnivaju se Savjet za Slavoniju, Baranju i Srijem, Savjet za Sjever, Savjet za Središnju Hrvatsku i Savjet za Jadransku Hrvatsku, kao međuresorna savjetodavna tijela koja koordiniraju regionalne politike Vlade na području za koje su osnovana, potiču suradnju tijela državne uprave, jedinica područne (regionalne) i lokalne samouprave te doprinose usklađivanju višerazinskog upravljanja u oblikovanju i provedbi javnih politika. Ako je za područje pojedinog Savjeta sklopljen razvojni sporazum, Savjet obavlja i poslove koordinacije njegove provedbe te praćenja korištenja fondova, instrumenata i programa Europske unije, Europskoga gospodarskoga prostora i nacionalnih izvora u okviru njegove provedbe.
Savjeti okupljaju predstavnike ministarstava i nacionalnih institucija kao zajedničke članove svih savjeta te, za svako pojedino područje, župane, gradonačelnika Grada Zagreba, gradonačelnike gradova koji su sjedišta županija, čelnike regionalnih koordinatora i razvojnih agencija te rektore sveučilišta s odgovarajućega područja. U rad pojedinog Savjeta mogu se uključiti i predstavnici drugih tijela i institucija značajnih za sustav regionalnoga razvoja i višerazinsko upravljanje. Radom svakog Savjeta predsjeda predsjednik Vlade Republike Hrvatske, dok funkciju zamjenika predsjednika obnaša ministar nadležan za regionalni razvoj. Takav sastav Savjeta omogućuje učinkovitije usklađivanje razvojnih prioriteta i potreba različitih razina upravljanja te jača međuresornu i teritorijalnu suradnju u planiranju i provedbi javnih politika.
Ovom Odlukom osnivaju se Savjeti, imenuju se članovi te se uređuju zadaće i način rada Savjeta, uključujući sazivanje i održavanje sjednica. Administrativne i stručne poslove za potrebe rada Savjeta obavlja Ministarstvo regionalnoga razvoja i fondova Europske unije, u skladu sa Zakonom.
Zadaće Savjeta usmjerene su na koordinaciju provedbe javnih politika i razvojnih sporazuma na području za koje su osnovani, praćenje korištenja fondova, instrumenata i programa Europske unije, Europskoga gospodarskoga prostora i nacionalnih izvora u okviru provedbe razvojnog sporazuma te na davanje mišljenja i preporuka radi učinkovitije provedbe razvojnih politika i ulaganja.
Donošenjem ove Odluke osigurava se normativni okvir za rad Savjeta te za koordinirano i usklađeno djelovanje svih relevantnih dionika u području politike regionalnoga razvoja, s ciljem učinkovitijeg planiranja i provedbe politike regionalnoga razvoja te smanjenja regionalnih razvojnih nejednakosti u Republici Hrvatskoj.
Slijedom navedenog, predlaže se donošenje Odluke o osnivanju Savjeta za Slavoniju, Baranju i Srijem, Savjeta za Sjever, Savjeta za Središnju Hrvatsku i Savjeta za Jadransku Hrvatsku.

